钦定古今图书集成/理学汇编/学行典/第198卷 > 李宇 伍云行 黄春华
## 钦定古今图书集成/理学汇编/学行典/第198卷 > 李宇 伍云行 黄春华

按《潮州府志》：“李宇，字松磎，少尝师事翰林博士周成，
成故以孝德著。宇归而置祀田若干，建家庙，正祭典，
一遵古礼，授子孙《孝经》一卷。成闻之，诫其子曰：‘读书
高第不足愿，愿效李生所为可也’。嘉靖末，寇乱，负父
骸以遁，随葬于苑，赖石山无从得穴。后因梦卜吉，始
克襄事。庐墓三年，知县林坛为旌其闾。海阳进士章”
熙私谥之曰《诚孝》焉。又有诸生伍云行及里民黄春
华，皆以庐墓受旌云。